Padui

Padui ( [ˈpaːdova], ) om lidn da kommun Italijan pohjoižpäivnouzmas, mülüb Venecijan agjaha.

 Istorii 
Ezmäižed eländpunktad oliba olmas lidnan territorijal 11.-10. voz'sadaspäi edel meiden erad. Vspäi 226 EME Padui oli ühtnenu Riman tobmudehe. Vl 1405 Padui mülüi Venecijan Tazovaldkundha i kändihe sen openduzkeskuseks. 16. voz'sadan lidnuz om kaičenus hüvin, Rimalaižen imperijan amfiteatran seiniden jändused oma kaičenus.

Padui šingotase tegimištzonal kümne nellikkilometrad pindal, se om varatoittud portal i kahtel raudtestancijal, Evropan järed logistine keskuz. Sädas mugažo keramižid tegesid, kaluid porcellanaspäi i čomamahttekstilišpäi, muziksoitoid, juvelirižid tegesid.

 Geografijan andmused 
Lidn sijadase agjan keskuzpalan suves, Bakkil'jone-jogen ( 118 km pitte) i kanaliden randoil, 12 m ü.m.t. keskmäižel korktusel. Brent-jogi (174 km, ital. Brenta) om lidnan pohjoižröunaks.

Matkad Venecijan lahthesai da Venecijhasai om kaks'kümne kilometrad päivnouzmha.

 Tobmuz 
Lidn jagase kudeks nomeruidud rajonaks (1..6).

Lidnan tobmuden pämez' om , kaik rahvaz valičeb händast videks vodeks. Edeližed lidnan pämehed oma Massimo Bitonči (Massimo Bitonci, kezaku 2014 — kül'mku 2016), Flavio Dzanonato (Flavio Zanonato, kezaku 1993 — kezaku 1999, kezaku 2004 — kezaku 2013).

 Eläjad 
Vl 2015 lidnan eläjiden lugu oli 211 208 ristitud. Kaikiš suremb lidnan ristitišt oli 234 678 eläjad vl 1981.

Vl 2006 90,7 % eläjid oliba italijalaižed, uskojiden enambuz — riman katolikad. Vodele 2016 kommunan toižiden rahvahiden pala oli 15,9 %, sündnundan ma (enamba 2,5 tuhad rist.): Romanii — 8,8 tuh., Moldov — 4,7 tuh., Nigerii — 2,6 tuh., Kitai — 2,5 tuhad.

 Transport 
Kundaline transport om avtobusad (40 maršrutad), tramvaid šinal (1 jono, 10 km), privatižed taksid. Elektroraudtejonod ühtenzoittas Venecijan aglomeracijan toižidenke lidnoidenke.

 Sebruzlidnad 
  Boston, Massačusets, AÜV (vspäi 1983)
  Koimbr, Portugalii (1998)
  Nansi, Francii (1964)

 Irdkosketused 
 Kommunan oficialine sait (padovanet.it).  


Kategorii:Italijan lidnad
Kategorii:Eländpunktad kirjamišton mödhe
Kategorii:Venecijan agj